% ITRANS song...
% --------------
\startsong
#indian % Begin indian text....same as ##
\centerline{.. shivamaanasapuujaa..}
%
% .. shivamaanasapuujaa..

rat{}naiH kalpitamaasanaM himajalaiH s{}naanaM cha divyaambaraM
naanaarat{}navibhuushhitaM mR^igamadaamodaaN^kitaM chandanam.h .
jaatiichampakabilvapatrarachitaM pushhpaM cha dhuupaM tathaa
diipaM deva dayaanidhe pashupate hR^itkalpitaM gR^ihyataam.h .. 1..

sauvarNe navarat{}nakhaNDarachite paatre ghR^itaM paayasaM
bhakshyaM paJN{}chavidhaM payodadhiyutaM rambhaaphalaM paanakam.h .
shaakaanaamayutaM jalaM ruchikaraM karpuurakhaNDojjvalaM 
taambuulaM manasaa mayaa virachitaM bhak{}t{}yaa prabho sviikuru .. 2..

chhatraM chaamarayoryugaM vyajanakaM chaadarshakaM nirmalam.h
viiNaabherimR^idaN^gakaahalakalaa giitaM cha nR^ityaM tathaa .
saashhTaaN^gaM praNatiH stutirbahuvidhaa hyetatsamastaM mayaa
saN^kalpena samarpitaM tava vibho puujaaM gR^ihaaNa prabho .. 3..

aatmaa tvaM girijaa matiH sahacharaaH praaNaaH shariiraM gR^ihaM
puujaa te vishhayopabhogarachanaa nidraa samaadhisthitiH .
saJN{}chaaraH padayoH pradakshiNavidhiH stotraaNi sarvaa giro
yadyatkarma karomi tattadakhilaM shambho tavaaraadhanam.h .. 4..

karacharaNa kR^itaM vaak{}kaayajaM karmajaM vaa .
                  shravaNanayanajaM vaa maanasaM vaaparaadham.h .
vihitamavihitaM vaa sarvametatkshamasva .
                  jaya jaya karuNaabdhe shriimahaadevashambho .. 5..

.. iti shriimach{}chhaN^karaachaaryavirachitaa shivamaanasapuujaa samaap{}taa..
%
#endindian % End indian text....same as ##
\endsong
% ----
% send songs, corrections, etc to Anurag Shankar (anurag@astro.indiana.edu)
% ----
