% ITRANS song...
% --------------
\startsong
#indian % Begin indian text....same as ##
\centerline{.. atha iishopanishhad.h ..}
%
AUM puurNamadaH puurNamidaM puurNaat.h puurNamudachyate .
puurNasya puurNamaadaaya puurNamevaavashishhyate ..

       AUM shaa.ntiH shaa.ntiH shaa.ntiH ..

       .. atha iishopanishhad.h ..

AUM iishaavaasyamid.h.N sarvaM yatkiJNcha jagatyaaM jagat.h .
tena tyaktena bhuJNjiithaa maa gR^idhaH kasyasviddhanam.h .. 1..

kurvanneveha karmaaNi jijiivishhechchhataM samaaH .
evaM tvayi naanyatheto.asti na karma lipyate nare .. 2..

asuryaa naama te lokaa andhena tamasaa.a.avR^itaaH .
taa.nste pretyaabhigachchhanti ye ke chaatmahano janaaH .. 3..

anejadekaM manaso javiiyo nainaddevaa aapnuvanpurvamarshhat.h .
taddhaavato.anyaanatyeti tishhThattasminnapo maatarishvaa dadhaati .. 4..

tadejati tannaijati tadduure tadvantike .
tadantarasya sarvasya tadu sarvasyaasya baahyataH .. 5..

yastu sarvaaNi bhuutaanyaatmanyevaanupashyati .
sarva bhuuteshhu chaatmaanaM tato na vijugupsate .. 6..

yasminsarvaaNi bhuutaanyaatmaivaabhuudvijaanataH .
tatra ko mohaH kaH shoka ekatvamanupashyataH .. 7..

sa paryagaachchhukramakaayamavraNa\-
     masnaaviraM shuddhamapaapaviddham.h .
kavirmaniishhii paribhuuH svayambhu\-
     ryaathaatathyato.arthaan.h 
	     vyadadhaachchhaashvatiibhyaH samaabhyaH .. 8..

andhaM tamaH pravishanti ye.avidyaamupaasate .
tato bhuuya iva te tamo ya u vidyaayaaM rataaH .. 9..

anyadevaahurvidyayaa.anyadaahuravidyayaa .
iti shushruma dhiiraaNaaM ye nastadvichachakshire .. 10..

vidyaaM cha avidyaaM cha yastadvedobhayaM saha .
avidyayaa mR^ityuM tiirtvaa vidyayaa.amR^itamashnute .. 11..

andhaM tamaH pravishanti ye.asambhuutimupaasate .
tato bhuuya iva te tamo ya u sambhuutyaaM rataaH .. 12..

anyadevaahuH sambhavaadanyadaahurasambhavaat.h .
iti shushruma dhiiraaNaaM ye nastadvichachakshire .. 13..

sambhuutiM cha vinaashaM cha yastadvedobhayaM saha .
vinaashena mR^ityuM tiirtvaa sambhutyaa.amR^itamashnute .. 14..

hiraNmayena paatreNa satyasyaapihitaM mukham.h .
tattvaM puushhannapaavR^iNa satyadharmaaya dR^ishhTaye .. 15..

puushhannekarshhe yama suurya praajaapatya
     vyuuha rashmiin.h samuuha tejaH .
yatte ruupaM kalyaaNatamaM tatte pashyaami 
     yo.asaavasau purushhaH so.ahamasmi .. 16..

vaayuranilamamR^itamathedaM bhasmaa.ntaM shariiram.h .
AUM krato smara kR^itaM smara krato smara kR^itaM smara .. 17..

agne naya supathaa raaye asmaan.h 
     vishvaani deva vayunaani vidvaan.h .
yuyodhyasmajjuhuraaNameno 
     bhuuyishhThaaM te nama{}uktiM vidhema .. 18..

      .. iti iishopanishhad.h ..

AUM puurNamadaH puurNamidaM puurNaat.h puurNamudachyate .
puurNasya puurNamaadaaya puurNamevaavashishhyate ..

      AUM shaa.ntiH shaa.ntiH shaa.ntiH ..
%
#endindian % End indian text....same as ##
\endsong
% ----
% send songs, corrections, etc to Anurag Shankar (anurag@astro.indiana.edu)
% ----
