% ITRANS Song #32
%
\startsong
\stitle{jaise suuraj ki garmii se jalate hue tan ko}%
\film{Parinay}%
\starring{}%
\singer{Sharma Bandhu}%
\music{Jaidev}%
\lyrics{}%
%
% Contributor:  
% Transliterator: Avinash Chopde (avinash@acm.org)
% Credits: Venkatasubramanian Gopalakrishnan (gopala@cs.wisc.edu)
%          Raj Ganesan (cpd.tandem.com!raj)
% Editor: Anurag Shankar (anurag@astro.indiana.edu)
%
\printtitle
#indian
%
jaise suuraj kii garmii se jalate hue tan ko
mil jaaye taruvar ki chhaayaa
aisaa hii sukh mere man ko milaa hai
mai.n jabase sharaN terii aayaa, mere raam

bhaTakaa huaa meraa man thaa koI
mil naa rahaa thaa sahaaraa
laharo.n se la.Datii huI naav ko
jaise mil naa rahaa ho kinaaraa, mil naa rahaa ho kinaaraa
us la.Dakha.Daatii huI naav ko jo
kisii ne kinaaraa dikhaayaa
aisaa hii sukh \threedots

shiital bane aag cha.ndan ke jaisii
raaghav kR^ipaa ho jo terii
ujiyaalii puunam kii ho jaae.n raate.n
jo thii.n amaavas a.ndherii, jo thii.n amaavas a.ndherii
yug\-yug se pyaasii marubhuumi ne
jaise saavan kaa sa.ndes paayaa
aisaa hii sukh \threedots

jis raah kii ma.nzil teraa milan ho
us par kadam mai.n ba.DhaaU.n
phuulo.n me.n khaaro.n me.n, patajha.D bahaaro.n me.n
mai.n na kabhii DagamagaaU.n, mai.n na kabhii DagamagaaU.n
paanii ke pyaase ko taqadiir ne
jaise jii bhar ke amR^it pilaayaa
aisaa hii sukh \threedots
%
#endindian
\endsong
%
% Send corrections to Anurag Shankar (anurag@chandra.astro.indiana.edu)
