% ITRANS song...
%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%
% ITRANS Encoded Text of the RAAMARAKSHAA
%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%
% Warning: Will not work with ITRANS version 3.22 or 3.21 (or earlier).
% For version 3.2x, there are two possible fixes:
% 1) Edit ilex.l in the src directory of the ITRANS distribution, and
%    add this line (no % in front):
%<ITEXT>"M"	{S_lex_ichar(ANUSVARA_TOK); return (yylval =  ANUSVARA_TOK);}
%    Then, run make again to create a new executable.
% OR
% 2) Edit this file, and change all capital M occurrences to .n
%
%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%
% Send spelling corrections, additions, questions to:
% avinash@acm.org (Avinash Chopde)
%
% Credits: Kedar Naphade (ksn2@lehigh.edu)
%
\startsong
#indian % Begin indian text....same as ##
\centerline{.. shriiraamarakshaastotra..}
%
% shriiraamarakshaastotra
%
    .. AUM shriigaNeshaaya namaH .. 
asya shriiraamarakshaastotrama.ntrasya . budhakaushika R^ishhiH .
shriisiitaaraamacha.ndro devataa . anushhTup.h chha.ndaH . 
siitaa shak{}tiH . shriimad.h hanumaana kiilakam.h . 
shriiraamacha.ndrapriityarthe raamarakshaastotrajape viniyogaH ..

    .. atha dhyaanam.h .. 

dhyaayedaajaanubaahuM dhR^itasharadhanushhaM baddhapadmaasanastham.h . 
piitaM vaaso vasaanaM navakamaladalaspardhinetraM prasannam.h . 
vaamaaN^kaaruuDha siitaamukhakamalamilal{}lochanaM niiradaabham.h . 
naanaala.nkaaradiip{}taM dadhatamurujaTaama.nDanaM raamacha.ndram.h .. 

    .. iti dhyaanam.h .. 

charitaM raghunaathasya shatakoTi pravistaram.h . 
ekaikamaksharaM pu.nsaaM mahaapaatakanaashanam.h .. 1.. 

dhyaatvaa niilotpalashyaamaM raamaM raajiivalochanam.h . 
jaanakiilakshmaNopetaM jaTaamukuTama.nDitam.h .. 2.. 

saasituuNadhanurbaaNapaaNiM nak{}ta.ncharaantakam.h . 
svaliilayaa jagatraatuM aavirbhuutaM ajaM vibhum.h .. 3.. 

raamarakshaaM paThetpraaGYaH paapagh{}niiM sarvakaamadaam.h .
shirome raaghavaH paatu bhaalaM dasharathaatmajaH .. 4.. 

kausalyeyo dR^ishau paatu vishvaamitrapriyashrutii . 
ghraaNaM paatu makhatraataa mukhaM saumitrivatsalaH .. 5.. 

jivhaaM vidyaanidhiH paatu ka.nThaM bharatava.nditaH . 
ska.ndhau divyaayudhaH paatu bhujau bhagneshakaarmukaH .. 6.. 

karau siitaapatiH paatu hR^idayaM jaamadagnyajit . 
madhyaM paatu kharadhva.nsii naabhiM jaambavadaashrayaH .. 7.. 

sugriiveshaH kaTii paatu sak{}thinii hanumatprabhuH . 
uuruu raghuuttamaH paatu rakshaHkulavinaashakR^it.h .. 8.. 

jaanunii setukR^itpaatu jaN^ghe dashamukhaantakaH . 
paadau bibhiishhaNashriidaH paatu raamo.akhilaM vapuH .. 9.. 

etaaM raamabalopetaaM rakshaaM yaH sukR^itii paThet.h . 
sa chiraayuH sukhii putrii vijayii vinayii bhavet.h .. 10.. 

paataalabhuutalavyomachaariNashchhadmachaariNaH . 
na drashhTumapi shak{}taaste rakshitaM raamanaamabhiH .. 11.. 

raameti raamabhadreti raamacha.ndreti vaa smaran.h . 
naro na lipyate paapaiH bhuk{}tiM muk{}tiM cha vindati .. 12.. 

jagajaitraikama.ntreNa raamanaam{}naabhirakshitam.h . 
yaH ka.nThe dhaarayettasya karasthaaH sarvasiddhayaH .. 13.. 

vajrapa.njaranaamedaM yo raamakavachaM smaret . 
avyaahataaGYaH sarvatra labhate jayama.ngalam.h .. 14.. 

aadishhTavaan.h yathaa svap{}ne raamarakshaaMmimaaM haraH . 
tathaa likhitavaan.h praataH prabhuddho budhakaushikaH .. 15.. 

aaraamaH kalpavR^ikshaaNaaM viraamaH sakalaapadaam.h .
abhiraamastrilokaanaaM raamaH shriimaan.h sa naH prabhuH .. 16.. 

taruNau ruupasa.npannau sukumaarau mahaabalau . 
pu.nDariikavishaalaakshau chiirakR^ishhNaajinaambarau .. 17.. 

phalamuulaashinau daantau taapasau brahmachaariNau . 
putrau dasharathasyaitau bhraatarau raamalakshmaNau .. 18.. 

sharaNyau sarvasattvaanaaM shreshhThau sarvadhanushhmataam.h . 
rakshaH kulaniha.ntaarau traayetaaM no raghuuttamau .. 19.. 

aattasaj{}jadhanushhaavishhuspR^ishaavakshayaashuganishha.ngasa.nginau . 
rakshaNaaya mama raamalakshmaNaavagrataH pathi sadaiva gach{}chhataam.h .. 20.. 

sannaddhaH kavachii khaDgii chaapabaaNadharo yuvaa . 
gach{}chhanmanorathosmaakaM raamaH paatu salakshmaNaH .. 21.. 

raamo daasharathiH shuuro lakshmaNaanucharo balii . 
kaakutsthaH purushhaH puuNa.rH kausalyeyo raghuttamaH .. 22.. 

vedaantavedyo yaGYeshaH puraaNapurushhottamaH . 
jaanakiival{}labhaH shriimaan aprameya paraakramaH .. 23.. 

ityetaani japannityaM madbhak{}taH shraddhayaanvitaH . 
ashvamedhaadhikaM puNyaM saMpraap{}noti na sa.nshayaH .. 24.. 

raamaM durvaadalashyaamaM padmaakshaM piitavaasasam.h . 
stuva.nti naamabhirdivyaiH na te sa.nsaariNo naraH .. 25.. 

raamaM lakshmaNapuurvajaM raghuvaraM siitaapatiM su.ndaram.h . 
kaakut{}sthaM karuNaarNavaM guNanidhiM viprapriyaM dhaarmikam.h . 
raaje.ndraM satyasa.ndhaM dasharathatanayaM shyaamalaM shaa.ntamuuti.rm.h . 
va.nde lokaabhiraamaM raghukulatilakaM raaghavaM raavaNaarim.h .. 26.. 

raamaaya raamabhadraaya raamacha.ndraaya vedhase . 
raghunaathaaya naathaaya siitaayaaH pataye namaH .. 27.. 

shriiraama raama raghuna.ndana raama raama .
shriiraama raama bharataagraja raama raama .
shriiraama raama raNakaka.rsha raama raama .
shriiraama raama sharaNaM bhava raama raama .. 28.. 

shriiraamacha.ndracharaNau manasaa smaraami .
shriiraamacha.ndracharaNau vachasaa gR^iNaami .
shriiraamacha.ndracharaNau shirasaa namaami .
shriiraamacha.ndracharaNau sharaNaM prapadye .. 29.. 

maataa raamo matpitaa raamacha.ndraH . 
svaamii raamo matsakhaa raamacha.ndraH . 
sava.rsvaM me raamacha.ndro dayaaluH . 
naanyaM jaane naiva jaane na jaane .. 30.. 

dakshiNe lakshmaNo yasya vaame tu janakaatmajaa . 
purato maarutiryasya taM va.nde raghuna.ndanam.h .. 31.. 

lokaabhiraamaM raNara.ngadhiiram.h . 
raajiivanetraM raghuva.nshanaatham.h . 
kaaruNyaruupaM karuNaakara.n tam.h . 
shriiraamacha.ndram.h sharaNaM prapadye .. 32.. 

manojavaM maarutatulyavegam.h . 
jitendriyaM buddhimataaM varishhTham.h . 
vaataatmajaM vaanarayuuthamukhyam.h . 
shriiraamaduutaM sharaNaM prapadye .. 33.. 

kuuja.ntaM raama raameti madhuraM madhuraaksharam.h . 
aaruhya kavitaashaakhaaM va.nde vaalmiikikokilam.h .. 34.. 

aapadaaM apahartaaraM daataaraM sarvasaMpadaam.h .
lokaabhiraamaM shriiraamaM bhuuyo bhuuyo namaamyaham.h .. 35.. 

bhaja.rnaM bhavabiijaanaaM arjanaM sukhasampadaam.h .
tarjanaM yamaduutaanaaM raama raameti garjanam.h .. 36.. 

raamo raajamaNiH sadaa vijayate raamaM rameshaM bhaje .
raameNaabhihataa nishaacharachamuu raamaaya tasmai namaH .
raamaannaasti paraayaNaM parataraM raamasya daasosmyaham.h .
raame chittalayaH sadaa bhavatu me bho raama maamuddhara .. 37.. 

raama raameti raameti rame raame manorame .
sahasranaama tattulyaM raamanaama varaanane .. 38.. 

iti shriibudhakaushikavirachitaM shriiraamarakshaastotraM saMpuurNam.h.. 

    .. shriisiitaaraamacha.ndraarpaNamastu.. 
%
%
#endindian % End indian text....same as ##
\endsong
% ----
% send songs, corrections, etc to Anurag Shankar (anurag@astro.indiana.edu)
% ----
