% ITRANS song...
% --------------
\startsong
#indian % Begin indian text....same as ##
         .. atha shriidattaatreyastotram.h .

jaTaadharaM paa.nDuraa.ngaM shuulahastaM kR^ipaanidhim.h .
sarvarogaharaM devaM dattaatreyamahaM bhaje .. 1..

asya shriidattaatreyastotrama.ntrasya bhagavaan.h naaradaR^ishhiH .
anushhTup.h chhandaH . shriidattaparamaatmaa devataa .
shriidattapriityarthe jape viniyogaH ..

jagadutpattikartre cha sthitisa.nhaara hetave .
bhavapaashavimuktaaya dattaatreya namo.astute .. 1..

jaraajanmavinaashaaya dehashuddhikaraaya cha .
digambaradayaamuurte dattaatreya namo.astute .. 2..

karpuurakaantidehaaya brahmamuurtidharaaya cha .
vedashaastrapariGYaaya dattaatreya namo.astute .. 3..

rhasvadiirghakR^ishasthuula-naamagotra-vivarjita .
pa.nchabhuutaikadiiptaaya dattaatreya namo.astute .. 4..
                        
yaGYabhokte cha yaGYaaya yaGYaruupadharaaya cha .
yaGYapriyaaya siddhaaya dattaatreya namo.astute .. 5..

aadau brahmaa madhya vishhNura.nte devaH sadaashivaH .
muurtitrayasvaruupaaya dattaatreya namo.astute .. 6..

bhogaalayaaya bhogaaya yogayogyaaya dhaariNe .
jitendriyajitaGYaaya dattaatreya namo.astute .. 7..

digambaraaya divyaaya divyaruupadhraaya cha .
sadoditaparabrahma dattaatreya namo.astute .. 8..

jambudviipamahaakshetramaataapuranivaasine .
jayamaanasataaM deva dattaatreya namo.astute .. 9..

bhikshaaTanaM gR^ihe graame paatraM hemamayaM kare .
naanaasvaadamayii bhikshaa dattaatreya namo.astute .. 10..

brahmaGYaanamayii mudraa vastre chaakaashabhuutale .
praGYaanaghanabodhaaya dattaatreya namo.astute .. 11..

avadhuutasadaanandaparabrahmasvaruupiNe .
videhadeharuupaaya dattaatreya namo.astute .. 12..

satyaMruupasadaachaarasatyadharmaparaayaNa .
satyaashrayaparokshaaya dattaatreya namo.astute .. 13..

shuulahastagadaapaaNe vanamaalaasukandhara .
yaGYasuutradharabrahman.h dattaatreya namo.astute .. 14..

ksharaaksharasvaruupaaya paraatparataraaya cha .
dattamuktiparastotra dattaatreya namo.astute .. 15..

datta vidyaaDhyalakshmiisha datta svaatmasvaruupiNe .
guNanirguNaruupaaya dattaatreya namo.astute .. 16..

shatrunaashakaraM stotraM GYaanaviGYaanadaayakam.h .
sarvapaapaM shamaM yaati dattaatreya namo.astute .. 17..

idaM stotraM mahaddivyaM dattapratyakshakaarakam.h .
dattaatreyaprasaadaachcha naaradena prakiirtitam.h .. 18..

.. iti shriinaaradapuraaNe naaradavirachitaM 
                       dattaatreyastotraM susaMpuurNam.h ..
%
#endindian % End indian text....same as ##
\endsong
% ----
% send songs, corrections, etc to Avinash Chopde (avinash@acm.org)
% ----
